Studenti istraživačkog i nastavničkog smjera Kemijskog odsjeka Prirodoslovno-matematičkog fakulteta u Zagrebu ponovno provode projekt **Studenti za buduće studente - Pripreme za maturu iz kemije**.

Ove godine projekt se provodi u organizaciji Studentskog zbora Prirodoslovno-matematičkog fakulteta u Zagrebu. Pripreme će se održavati u **online formatu u periodu od 04. travnja do 16. svibnja 2023.** godine u 18 nastavnih cjelina koje su usklađene s Ispitnim katalogom za državnu maturu iz Kemije u školskoj godini 2022./2023. Unutar svake nastavne cjeline obrađuje se teorijski uvod i zatim se rješavaju zadaci. Teorijskim uvodom su obuhvaćeni svi glavni pojmovi koje bi maturanti trebali znati prilikom polaganja mature, dok su zadaci prilagođeni onima s prethodnih državnih matura. Unutar projekta će se provesti ulazni i izlazni test, pod anonimnim šiframa, koji su zamišljeni kao simulacija mature te daju uvid polaznicima o vlastitom napretku.

Svaka nastavna cjelina izvodit će se u trajanju od dva školska sata, utorkom i četvrtkom **od 18 do 20 sati** te subotom **od 16 do 18 sati**.

**Pripreme su za sve polaznike besplatne.**

Za sva pitanja stojimo Vam na raspolaganju,

Organizacijski odbor

**Obrazac za prijavu:** <https://bit.ly/pripreme_kemija>

**Kontakt:** pripremekem.pmfzg@gmail.com

|  |
| --- |
| TERMINI PREDAVANJA |
| 01.04. ULAZNI TEST |
| 1. TJEDAN
 | 1. TJEDAN
 |
| 04.04. OPASNOSTI, TVARI, METODE ODJELJIVANJA06.04. ATOM I PERIODIČNA SVOJSTVA U PSE | 11.04. NOMENKLATURA, VEZE, KRISTALI13.04. OSNOVE KEMIJSKOG RAČUNA15.04. TERMODINAMIKA 1  |
| 1. TJEDAN
 | 1. TJEDAN
 |
| 18.04. TERMODINAMIKA 220.04. TEKUĆINE I OTOPINE22.04. KINETIKA | 25.04. RAVNOTEŽA27.04. KISELINE, BAZE I SOLI 29.04. REDOKS JEDNADŽBE |
| 1. TJEDAN
 | 1. TJEDAN
 |
| 02.05. ELEKTROKEMIJA 04.05. ANORGANSKA KEMIJA 106.05. ANORGANSKA KEMIJA 2 | 09.05. ORGANSKA KEMIJA 111.05. ORGANSKA KEMIJA 213.05. ORGANSKA KEMIJA 3 |
| 1. TJEDAN
 |  |
| 16.05. ORGANSKA KEMIJA 4 |  |
| 20.05. IZLAZNI TEST |